شەفەق نیوز/ ئیدارەی
ناوچەی گەرمیان سەروە هەرێم کوردستان، ئمڕوو یەکشەممە، دووپات کرد ک رێژەی تووشهاتنەیل
ڤایڕۆس کۆڕۆنا لە ماوەی مانگ ئاب گوزەیشتە بەرزەو بوی، و ئاشکرای پلانیگ ئەرا زیایکردن
بنکەیل واکسین دژوە پەتاگە کرد.
وەڕێۆبەر گشتی
فەرمانگەی تەندروسی گەرمیان سیروان محمد جەمال ئەرا ئاژانس شەفەق نیوز وت: شمارەی تووشهاتنەیل
ڤایڕۆس کۆڕۆنا لە ناوچەی گەرمیان وەشیوەی وەرچەویگ بەرزەو بوی وەگورەی مانگەیل گوزەیشتە،
وە رێژەی ٣٥٪ و تووشهاتنەیلە هاتە بەرزەوبوین.
وتیش؛ ٢١٠٩ تووشھاتن
لە ماوەی مانگ ئاب تۆمار کریاگە، وە زیایەی ٨٠٠ تووشهاتن لە مانگ تەمووز، وەگەرد زیایبوین
رێژەی مردنەیل ک رەسیە ٢٣ مردن لە مانگ ئاب، وتیش: خەسەخانەیل چارەسەرکەردن کۆڕۆنا
پڕەو بوینە.
جەمال ئاشکرای
وەرگردن واکسین لەلایەن ٣٠  هەزار هاووڵاتی  لە گشت هەفت بنکەیل وەرگردن واکسینەگە لە ناوچەیل
قەزا و ناحیەیل گەرمیان، و راگەیان لە پلانیگ ئەرا زیایکردن بنکەیل دابەشکردن واکسین
ئەرا نواگردن تووشهاتنە زیایبویەیلە و کەمکردن لە رێژە و مەترسیەیلی.
